BEAUTY โดนถล่มเทขายต่อเนื่อง! ฉุดหุ้นทำนิวโลว์ในรอบ 6 เดือน
BEAUTY โดนถล่มเทขายต่อเนื่อง! ฉุดหุ้นทำนิวโลว์ในรอบ 6 เดือน
25 เม.ย. 2560

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 10.34 น. อยู่ที่ระดับ 9.60 บาท ลบ 0.30 บาท หรือ 3.03% ด้วยมูลค่าซื้อขาย 165.20 ล้านบาท ราคาหุ้นต่ำสุดในรอบ 6 เดือน โดยนับตั้งแต่หุ้นเคยอ่อนตัวลงไปทดสอบระดับ 9.25 บาท เมื่อวันที่ 13 ต.ค. 59

ขณะเดียวกันการอ่อนตัวในรอบ 6 เดือน จะเห็นว่าหุ้นโดนถล่มเทขายออกมาอย่างหนัก นับตั้งหุ้นยืนที่ระดับสูงสุด 12.50 บาท เมื่อต้นปี 60 จากนั้นหุ้นก็มีแรงเทขายออกมาอย่างต่อเนื่องจนล่าสุดมายืนที่ระดับต่ำกว่าระดับ 10 บาท และเป็นการอ่อนตัวสวนคำนักวิเคราะห์ที่แนะนำให้เข้าลงทุน
บล.ธนชาต ระบุว่า BEAUTY: เป็นหุ้น growth stock ที่ได้ประโยชน์จากการเติบโตของอุตสาหกรรมเครื่องสำอาง และได้ market share ที่สูงขึ้น
บล.ทิสโก้ ระบุว่า หุ้นคาดการณ์เบื้องต้นงบ Q1 ดี ราคายังมี upside ชอบ AOT, AP, BANPU, BCH, BEAUTY, BTW, HANA, MEGA, MTLS, PLANB, ROJNA, TASCO, TPIPL  ส่วนหุ้นเด่น เม.ย. (Smart Tactics) AP, BANPU, BBL, BEAUTY, BTW, MTLS, ROJNA